laion/Wikipedia-Exotic huggingface dataset:
יחסי אינדונזיה–הונגריה

יחסי אינדונזיה–הונגריה הם יחסי החוץ בין אינדונזיה והונגריה. כוננו רשמית בשנת 1955. שגרירות הונגרית נפתחה בג'קרטה בשנת 1957. בהתאם למדיניות ה"פתיחה המזרחית" ההונגרית, ובשל המשקל הפוליטי האינדונזי ופוטנציאל השוק, הונגריה ראתה את אינדונזיה כאחת המדינות המשפיעות ביותר באיגוד מדינות דרום-מזרח אסיה, ואילו אינדונזיה רואה בהונגריה שוק פוטנציאלי וכניסה אסטרטגית לחדירה לשווקים של מרכז אירופה ומזרח אירופה. נשיא אינדונזיה הראשון, סוקרנו, ביקר בהונגריה לראשונה בשנת 1960. בספטמבר 2002 ביקרה בהונגריה נשיאת אינדונזיה, מגוואטי סוקרנופוטרי. ואילו ראש ממשלת הונגריה פרנץ גיורקסני ערך ביקור ממלכתי באינדונזיה ביולי 2005. ב-6–7 במרץ 2013, נשיא אינדונזיה סוסילו במבנג יודויונו ערך ביקור ממלכתי בהונגריה. הוועדה המשותפת להונגרית-אינדונזית לשיתוף פעולה כלכלי דו צדדי (JCEC) הוקמה בשנת 1988. מאז, היקף הסחר הדו-צדדי היה תנודתי לאורך השנים. הסחר הדו-צדדי צמח מ-37 מיליון דולר בשנת 1993 ל-216 מיליון דולר בשנת 2003. עם זאת, הוא פחת בשנת 2004 לסכום של 126.3 מיליון דולר, 124.8 מיליון דולר בשנת 2005, 101.9 מיליון דולר בשנת 2006, ו-114.9 מיליון דולר בשנת 2007. בשנת 2010 היקף הסחר הדו-צדדי הגיע ל-220.83 מיליון דולר והוא עלה ל-438.34 מיליון דולר בשנת 2011. עם זאת, ההאטה הכלכלית שפקדה את אירופה גרמה לכך שהסחר ירד לכדי 183.5 מיליון דולר לתקופת ינואר - אוקטובר 2012. נכון להיום הונגריה היא שותפת הסחר הרביעית בגודלה של אינדונזיה במזרח ובמרכז אירופה. הייצוא האינדונזי להונגריה כולל גומי ומוצריו, טקסטיל, הנעלה, שמן דקלים, תבלינים, עור, קש, פלסטיק ומלאכת יד. בעוד שהייצוא ההונגרי לאינדונזיה כולל תרופות, כימיקלים, מוצרים חשמליים, אלקטרוניים ואופטיים, ציוד הנדסי חשמל ומכונות. ההשקעה של הונגריה באינדונזיה הוערכה ב-400,000 דולר בתקופה שבין 1999–2009, והיום גדלה ל-590,000 דולר בחמישה פרויקטים. מלבד סחר והשקעות, שיתוף הפעולה הדו-צדדי מורחב למגזרים שונים, כולל חילופי תרבות וחינוך, מידע, טכנולוגיה והנדסה, כמו גם ניהול מים, סביבה ובריאות. הונגריה מחזיקה באינדונזיה שגרירות בג'קרטה ו-3 קונסוליות בבאנדונג, יוגיאקרטה ודנפסאר. אינדונזיה מחזיקה בהונגריה שגרירות בבודפשט. מדיה וקבצים בנושא יחסי אינדונזיה–הונגריה בוויקישיתוף Ferenc Gémes. "Bilateral relations between Hungary and Indonesia". Ministry of Foreign Affairs of Hungary. אורכב מ-המקור ב-25 במאי 2011. נבדק ב-12 במאי 2014. {{cite web}}: (עזרה) Yohanna Ririhena (6 במרץ 2013). "Discourse: Hungary braces for 'Eastern Opening' with RI". The Jakarta Post. נבדק ב-12 במאי 2014. {{cite web}}: (עזרה) "The Hungarian - Indonesian relations". Ministry of State Secretariat of Indonesia. נבדק ב-12 במאי 2014. {{cite web}}: (עזרה) "The Hungarian - Indonesian economic relations". Ministry of Foreign Affairs of Hungary. אורכב מ-המקור ב-12 במאי 2014. נבדק ב-12 במאי 2014. {{cite web}}: (עזרה) אתר על יחסי מדינות
יחסי מקסיקו–קוסובו

בין מקסיקו לקוסובו לא מתקיימים כלל יחסים דיפלומטיים. ב-19 בפברואר 2008 פרסם משרד החוץ של מקסיקו הצהרה לפיה מקסיקו שמה לב מקרוב למצב המתפתח כדי לאמץ, ברגע מתאים, עמדה לגבי הכרזת העצמאות. אותה הצהרה קראה לכל הצדדים להסכים בשלום, באמצעות דיאלוג, על מעמדה הסופי של קוסובו ולהגיע להסכמה על זכויות המיעוטים ושמירה על שלום וביטחון בבלקן. פקידי ממשל מקסיקניים הדגישו מאז שוב ושוב כי מקסיקו אינה מתכוונת להכיר בקוסובו. "Meksiko nije i neće priznati Kosovo"
יהודה לב

יהודה לב (נולד ב-15 באפריל 1982) הוא קצין בצה"ל בדרגת אלוף-משנה, המשמש מפקד מחוז הצפון בפיקוד העורף. קודם לכן שימש סגן מפקד עוצבת געש, מפקד חטיבת ירושלים, מפקד גדוד גפן, סגן מפקד חטיבת עוז ומפקד גדוד שקד. לב נולד בירושלים לאסתר ולרב צבי מרדכי לב וגדל במחולה. התגייס לצה"ל והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בהמשך שירותו שימש כמפקד "סדרת קומנדו" בחטיבת גבעתי. בשנת 2015 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2016. בשנת 2016 מונה למפקד גדוד שקד, תפקיד בו שירת עד שנת 2017. בהמשך מונה לסגן מפקד חטיבת עוז בין השנים 2017–2019. לאחר מכן מונה למפקד גדוד גפן בין השנים 2019–2020. ב-7 בספטמבר 2020 הועלה לדרגת אל"ם וב-23 בספטמבר נכנס לתפקידו כמפקד חטיבת ירושלים, ושימש בתפקיד עד 3 באוגוסט 2022. בשנת 2022 מונה לסגן מפקד עוצבת געש, ושירת בתפקיד זה עד 19 בפברואר 2024. ב-3 במרץ 2024 מונה למפקד מחוז הצפון בפיקוד העורף. לב מתגורר בקיבוץ מעלה גלבוע, נשוי ואב לארבעה ילדים. אחותו היא אלומה לב. מדיה וקבצים בנושא יהודה לב בוויקישיתוף עדו בן פורת, קומנדו גבעתי? יש דבר כזה, באתר ערוץ 7, 3 בינואר 2013 יוסי מלמן, ‏שקט מתעתע: כך מנסים לוחמי גבעתי בצפון למנוע את העימות הבא, באתר מעריב אונליין, 4 באפריל 2017 החלפת מפקד חטיבת ירושלים, באתר צה"ל, 24 בספטמבר 2020 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
יחסי מקדוניה הצפונית – מקסיקו

יחסי מקדוניה הצפונית–מקסיקו הם יחסי החוץ בין מקדוניה הצפונית ומקסיקו. בשנת 1991 נכנסה יוגוסלביה לסדרה של סכסוכים אתניים המכונים מלחמות יוגוסלביה. במהלך המלחמה, מועצת הביטחון של האומות המאוחדות קיבלה את החלטה 757 שקראה לכל המדינות להוציא את הצוות הדיפלומטי שלהם מבלגרד. כתוצאה מכך, מקסיקו שינתה את שנמכה את מעמד שגרירותה ל"ממונה על היחסים" וסירבה לכניסתם של כל פקיד יוגוסלבי שרצה לבקר במקסיקו. יתר על כן, פקידי ממשל מקסיקניים לא הורשו לנסוע ליוגוסלביה. עם זאת, מקסיקו נותרה אחת המדינות הבודדות שהעדיפו שלא לסגור את שגרירותה בבלגרד. בשנת 1995 העלתה מקסיקו את משלחתה הדיפלומטית בבלגרד בחזרה לרמת שגרירות וכוננה יחסים דיפלומטיים עם הרפובליקה הפדרלית של יוגוסלביה (לימים נודעה כסרביה ומונטנגרו) כיורשת של יוגוסלביה, ועם המדינות העצמאיות הטריות של בוסניה והרצגובינה, קרואטיה, סלובניה ורפובליקת מקדוניה. ב-4 באוקטובר 2001 כוננו בוסניה והרצגובינה ומקסיקו יחסים דיפלומטיים רשמיים. ב-20 בספטמבר 2019 פתחה מקסיקו קונסוליית כבוד בסקופיה. מקדוניה הצפונית מוסמכת למקסיקו משגרירותה בוושינגטון די. סי., ארצות הברית. מקסיקו מוסמכת לבוסניה והרצגובינה משגרירותה בבלגרד, סרביה, ובנוסף מחזיקה קונסוליית כבוד בסקופיה. History of diplomatic relations between Mexico and Serbia (in Spanish) The Honorary Consulate of Mexico has opened in Northern Macedonia באתר diplomacyandcommerce‏, 20 בספטמבר 2019 שגרירות מקסיקו בסרביה
ליגת הכדורגל הלאומית המקצוענית (דרום אפריקה)

ליגת הכדורגל הלאומית המקצוענית (באנגלית: The National Professional Soccer League, בראשי תיבות: NPSL) הייתה שמה של ליגת כדורגל הבכירה בדרום אפריקה, בשנים 1971–1995. באותן שנים, הליגה נוהלה על ידי שלושה ארגונים שונים לחלוטין. בשנת 1996 ירשה אותה ליגת העל הדרום-אפריקאית. בשנים 1971–1977 הליגה שנראה ליגת קאסל (NPSL Castle League) הייתה מיועד רק לקבוצות דרום אפריקאיות שחורות. בשנת 1978 הליגה התמזגה עם ליגת הכדורגל הלאומית (NFL), שבעבר התארגנה רק לשחקנים דרום אפריקאים לבנים בשנים 1959–1977. שתי הליגות הקימו יחד ליגת כדורגל חדשה "לא גזעית" שהתקיימה בשנים 1978–1984 (נקראה בשם NPSL), שם הותר ל"קבוצות הלבנות" להחזיק מקסימום שלושה שחקנים שחורים. Raath, Peter (2002). Soccer through the years, 1862–2002. [Cape Town]. ISBN 9780620298056. "South African National Championships". rsssf.com. נבדק ב-3 במאי 2010. {{cite web}}: (עזרה)
מלון א-דיירה

מלון א-דיירה עזה פלסטין (בערבית: فندق الديرة غزة فلسطين) הוא בית מלון חוף הממוקם בעזה. בית המלון הוקם בשנת 2000 וכולל כ־22 חדרים. המלון משמש בקביעות עיתונאים זרים הבאים לסקר את רצועת עזה. בית מלון מתואר כבעל "אלגנטיות עות'מאנית". שמשלב ארכיטקטורה מרוקאית וערבית מסורתית עם השפעות עיצוביות מודרניות, אדריכל בית המלון היה רשיד עבד אל-חמיד. המלון זכה למספר ביקורות חיוביות בהם במגזין "Time", ועל ידי הוצאת מדריכי הטיולים "לונלי פלאנט" שתיאר את המלון כ"מסוגנן ופועל בחוזקה. בשנת 2010 ביקרו במלון מספר שגרירי רצון טוב של האו"ם בהם השחקנית האמריקאית מיה פארו והשחקן המצרי מחמוד קביל. ב־16 ביולי 2014, במהלך מבצע צוק איתן, נהרגו מכטב"מים חמושים של צה"ל ארבעה ילדים בני 9–11 ששיחקו כדורגל על החוף מול המלון, לעיני עיתונאים זרים. מדיה וקבצים בנושא מלון א-דיירה בוויקישיתוף McGirk, Tim (1 ביולי 2009). "The Gaza Strip's Diamond in the Rough". Time. אורכב מ-המקור ב-12 ביולי 2010. נבדק ב-5 ביולי 2010. {{cite news}}: (עזרה) "Foreigners kidnapped in Gaza, West Bank," 14 March 2006, Forbes. Lonely Planet Israel and the Palestinian Territories, Michael Kohn, Lonely Planet, 2007, p. 362. "UN Goodwill Ambassadors at Al Deira Hotel". Aldeira. אורכב מ-המקור ב-14 במאי 2013. {{cite web}}: (עזרה) Washington Post, Israeli strike kills four children on a Gaza beach
ליגת הכדורגל הלאומית (דרום אפריקה)

ליגת הכדורגל הלאומית (באנגלית: National Football League) הייתה הליגה המקצוענית הבכירה בכדורגל בדרום אפריקה, שהוקמה בשנת 1959. תחילה קיבלה הליגה התנגדות נוקשה מצד SAFA, הגוף המנהל ששלט על מגרשי הכדורגל הגדולים במחוז והייתה חברה בפיפ"א. בתחילה, רק שני אזורים בדרום אפריקה היו מיוצגים - טרנסוואל ודרבן - אך בהדרגה הליגה הפכה לייצוגית יותר גאוגרפית. המחוזות שהצטרפו לליגה בשנת 1959 היו - טרנסוואל (9 קבוצות) - ריינג'רס, ז'רמיסטון קאליס, ארקדיה, בנוני יונייטד, רנדפונטיין, פרטוריה סיטי, ברקפן יונייטד, יוהנסבורג סיטי וסאות'פארק. נטאל (3 קבוצות) עם דרבן סיטי, דרבן יונייטד ומריצבורג סלטיק. הליגה החלה ב-4 ביולי 1959 (שוחק רק סיבוב אחד). פלייאוף עם מערך העפלה והדחה הוצג בשנת 1962, והליגה התפשטה לקייפטאון (1962), בלומפונטיין (1963) ופורט אליזבת (1964). הליגה השנייה הוקמה בשנת 1969, כאשר האלופות עלו לליגה I. הליגה הייתה תחרותית בעידן האפרטהייד, ורק שחקנים לבנים הורשו להשתתף. עם זאת, כמה קבוצות ליגת הכדורגל הלאומית נסעו למדינות שכנות לשחק משחקי ידידות. עם זאת, שחקנים שחורים אכן השתתפו בתחרות. הראשון לעשות זאת היה וינסנט יוליוס, שייצג את מועדון ארקדיה שפרדס בשנת 1976 מול היילנדס פארק. היילנדס פארק מחתה על נוכחותו של יוליוס אך מנהלת הליגה אפשרה לו לשחק. משרד הפנים הדרום אפריקני לא ביצע שום צעד לאחר ששוכנע על ידי מנהלי ארקדיה שהסיפור יסופר בכל רחבי העולם ויטיל צל על מפלגת השלטון ויציג אותה באור רע. כשהליגה פורקה אחרי 18 שנה בשנת 1977, היא הוחלפה על ידי ליגה לא גזעית. בפועל, התרחש מיזוג בין ליגת הכדורגל הלאומית (ללבנים) לליגת הכדורגל הלאומית המקצוענית (לשחורים), כדי להפוך לליגת NPSL. בשנת 1997 הליגה הוחלפה על ידי ליגת העל הדרום-אפריקאית. אדינגטון נודע בשם דורבן ספרס כשזכו באליפות השנייה שלהם. מקור: מדיה וקבצים בנושא ליגת הכדורגל הלאומית בוויקישיתוף "South African football 1961". rsssf.com. נבדק ב-7 במאי 2011. {{cite web}}: (עזרה) "South African football 1963". rsssf.com. נבדק ב-7 במאי 2011. {{cite web}}: (עזרה) "South Africa League History". rsssf.com. נבדק ב-3 במאי 2010. {{cite web}}: (עזרה)
ליגת הכדורגל הבכירה (דרום אפריקה)

ליגת הכדורגל הבכירה (Premier Soccer League, ראשי תיבות PSL) היא איגוד ספורט לאומי האחראי על ניהול שתי חטיבות הכדורגל המקצועניות בדרום אפריקה: ליגת העל והליגה הראשונה, השנייה בחשיבותה. ה-PSL היא מנהלת הליגה והיא נוצרה בעקבות הסכם בין ליגת הכדורגל הלאומית ושרידי ליגת הכדורגל הלאומית המקצוענית (NPSL) . האגודה פועלת כגוף שליטה וכארגון המנהל את התחרות. PSL מזוהה עם ההתאחדות לכדורגל דרום אפריקה (SAFA) אך SAFA אינה מנהלת את תחרויות הכדורגל של PSL. הליגה הראשונה הלאומית (NFD) היא הליגה השנייה בחשיבותה בכדורגל בקרב המועדונים של דרום אפריקה. קבוצות שיורדות מהליגה המאורגנת של PSL מתחרות בליגה השנייה של התאחדות הכדורגל. ליגת הכדורגל הבכירה מוכרת את זכויות השמות של התחרויות שלה לספונסרים. PSL מארגנת את התחרויות הבאות: תחרויות ליגה ליגת העל של דרום אפריקה / ליגת PSL הליגה הראשונה הלאומית / NFD טורנירי גביע גביע נדבנק גביע הנוק-אאוט של טלקום MTN 8 אנגליה טרבור פיליפס (1996–1998) דרום אפריקה ג'ו מנדללה (1998–2000) דרום אפריקה רובין פטרסון (2000–2001) אנגליה ט. פיליפס (2002–2007) נורווגיה קייטיל סים (2007–2011) דרום אפריקה זולה מג'אבו (2011) דרום אפריקה סטנלי מתיוס (2012) דרום אפריקה קיימברידג' מוקאניין (2013) דרום אפריקה ברנד דה וילרס 2013–2015 דרום אפריקה מאטו מדלאלה (2016–ואילך) אתר האינטרנט הרשמי של ליגת הכדורגל הבכירה אלופי דרום אפריקה, RSSSF.com
דגל אורוגוואי

דגל אורוגוואי (בספרדית: Pabellón Nacional - "הדגל הלאומי") הוא דגלה הלאומי של אורוגוואי. הוא אומץ לראשונה ב-16 בדצמבר 1828. לדגל המקורי היו 17 פסים עד 12 ביולי 1830, עת צומצם המספר לתשעה על מנת לייצג את תשעת המחוזות המקוריים של המדינה עם עצמאותה בשנת 1828. בשנת 1830 שונו צבע הפסים מתכלת לכחול. בקנטון הדגל (הרבע העליון הקרוב לניצב) מצוירת שמש מאי (שמש האביב) על רקע לבן. שמש מאי מופיעה גם בדגל ארגנטינה, והיא מציינת את המהפכה שהתחוללה במאי 1810 נגד השלטון הקולוניאלי הספרדי. ייתכן ביותר שצבעי הדגל והשמש הזהובה מקורם בדגל ארגנטינה שהניפה אותו בעת מאבקה בשלטון הספרדי. אורוגוואי היא ייחודית בין מדינות העולם בכך שיש לה שלושה "דגלי מולדת" (Banderas Patrias) בעלי מעמד רשמי בו זמנית. יחד עם הדגל הלאומי המתואר לעיל מונפים גם דגל ארטיגאס ודגל טריינטה אי טרס (השלושים ושלושה) בחגיגות לאומיות ועל בנייני הממשל ובתי הספר דגל ארטיגאס הוא מחווה לזכרו של הגיבור הלאומי חוסה חרוַאסיו ארטיגַס. דגל השלושים השלושה, שבמרכזו המוטו הלאומי "חירות או מוות", Libertad o Muerte, מונף לזכרם של שלושים ושלושה הלוחמים שהגיעו ב-1825 בספינה מארגנטינה, ופתחו את המערכה לשחרור אורוגוואי מן הכיבוש הברזילאי. סמל אורוגוואי המנון אורוגוואי מדיה וקבצים בנושא דגל אורוגוואי בוויקישיתוף אורוגוואי, באתר דגלי העולם (באנגלית) דגל אורוגוואי, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אורוגוואי. אתם מוזמנים לתרום לוויקיפדיה ולהרחיב אותו.
עונת 2015/2016 בליג 1

עונת 2015/2016 בליג 1 (בצרפתית: Ligue 1, או בשמה המלא: Championnat de France de football) היא העונה ה-78 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור: LFP). העונה החלה ב-7 באוגוסט 2015 והסתיימה ב-14 במאי 2016. פריז סן-ז'רמן זכתה באליפות הרביעית שלה ברצף והשישית בתולדות המועדון. בסיום העונה ירדו לליג 2 הקבוצות סטאד ריימס, גזלק אז'אקסיו וטרואה ובמקומן עלו מהליג 2 הקבוצות נאנסי, דיז'ון ומץ. שחקנה השוודי של פריז סן ז'רמן זלאטן איברהימוביץ' זכה בתואר מלך השערים עם 38 כיבושים. שחקנה הארגנטינאי של פריז סן ז'רמן אנחל די מריה זכה בתואר מלך הבישולים עם 18 בישולים. בסיום העונה יחד עם האלופה פריז סן ז'רמן, העפילו לשלב הבתים של ליגת האלופות של אופ"א הקבוצות ליון ומונקו שסיימו במקומות השני והשלישי בהתאמה. מאחר שפריז סן ז'רמן זכתה גם בגביע הצרפתי וגם בגביע הליגה, לשלב הבתים של הליגה האירופית העפילה ניס שסיימה במקום הרביעי. והקבוצות ליל וסנט אטיין שסיימו במקומות החמישי והשישי בהתאמה, העפילו לשלב המוקדמות השלישי בליגה האירופית. בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות טרואה, גזלק אז'אקסיו ואנז'ה הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות אוויאן, מץ ולאנס שירדו לליגת המשנה בסיום עונת 2014/2015. אתר האינטרנט הרשמי של ליג 1 (בצרפתית) Classement - {0}, Ligue1 (בצרפתית) CLASSEMENT BUTEURS 2015/2016 CLASSEMENT PASSEURS 2015/2016
יחסי מצרים–תימן

יחסי מצרים–תימן הם היחסים הדיפלומטיים הרשמיים שבין רפובליקת מצרים הערבית לבין הרפובליקה של תימן. יחסי מצרים–תימן הם מאוד עתיקים, ייתכן שאחת מההוכחות העתיקות ביותר שהצביעו על שתי המדינות שהועברו הייתה כי הקיסר המצרי תחותמס השלישי קיבל מתנה מסוחרים סבאיים, וסוחרים תימנים היו הספק העיקרי של קטורת למקדשים מצריים קדומים. באוגוסט 1950 מינתה ממלכת תימן שגריר בקהיר, שהיה הנציג הדיפלומטי הראשון שמונה על ידי הממלכה. בעידן המודרני, הצבא המצרי התערב כדי לתמוך במהפכת הקצינים הליברלים התימנים במהלך מהפכת 26 בספטמבר נגד ממלכת תימן, ו-15,000 חיילים מצרים מתו שם במהלך המלחמה. כמו כן, גמאל עבד אל נאצר תמך במהפכת ה-14 באוקטובר בדרום תימן נגד הקולוניזציה האנגלית של עדן. מצרים ממשיכה למלא תפקיד בסכסוך המתמשך בתימן כיום. מאז מרץ 2015 היא הייתה אחת החברות בקואליציה המונהגת על ידי סעודיה הנלחמת בחות'ים, ומצרים פרסה כ-8,000 חיילים בתימן בשנת 2015. עד לשנת 2014 היו התימנים פטורים מדרישת ויזה במצרים, אולם גם לאחר מכן הכניסה למצרים קלה עבורם הרבה יותר מאשר מדינות אחרות. היקף היצוא המצרי לתימן הגיע ל-62.08 מיליון דולר והיקף היבוא הגיע ל-52.58 מיליון דולר בתקופה מינואר עד מרץ 2010, בעוד היקף היצוא בשנת 2009 הגיע ל-149 מיליון דולר והיבוא ל-26 מיליון דולר. מצרים מחזיקה בתימן שגרירות בצנעא וקונסוליה כללית בעדן. תימן מחזיקה במצרים שגרירות בקהיר. גת רימון, תימן, המזרח החדש 2, חוברות 1–4, אוקטובר 1950 / חשון תשי"א, עמ' 66 Yemen And Egypt, A Close But Complicated Relationship באתר worldcrunch‏, 6 ביוני 2018 אתר על יחסי מדינות
הר סיני (פירושונים)

האם התכוונתם ל... הר סיני – המקום בו על פי האמונה היהודית ניתנה התורה לעם ישראל מעמד הר סיני – אירוע מקראי טיעון מעמד הר סיני בית החולים מאונט סיני – בית חולים בניו יורק בית הקברות מאונט סיני – בית קברות יהודי בקליפורניה
אגם ברטון (אנטארקטיקה)

אגם ברטון המכונה גם לגונת ברטון (באנגלית: Lake Burton וגם Burton Lagoon) הוא אגם מרומיקטי מלוח בגבעות וסטפולד בארץ הנסיכה אליזבת במזרח אנטארקטיקה. האזור מהווה חלק מטענת אוסטרליה לריבונות על הטריטוריה האנטארקטית האוסטרלית. שטחו של האגם 1.35 קילומטרים רבועים; עומקו המרבי של האגם 18.3 מטרים; עומקו הממוצע של האגם 7.16 מטרים; נפחו של האגם 8.69 מיליון מטרים מעוקבים. האגם מכוסה בקרח במשך מרבית חודשי השנה (10 - 11 חודשים בשנה). במשך מחצית מחודשי השנה תעלה מקשרת בין האגם לבין פיורד קרוק. רוחבה של התעלה 20 מטרים, ועומקה מטר. אזור האגם מהווה חלק מהאזור האנטארקטי המוגן במיוחד 143. מחקר הצורניות (הדיאטומות) של האגם הראה כי באגם 41 מינים, וכן מצוי במו מספר עשיר של חיידקים פוטוסינתטיים פסיכרופילים. מחקרים משנות ה-70 ושנות ה-80 של המאה ה-20 הראו[דרוש מקור] כי הסיבות לכמות המינים הרבה מקורה ברמות המליחות העולות מתחת לפני מפלס הקרח לעבר קרקעית האגם וכתוצאה מכך המים צפופים וכן נוכחות האור בקיץ, והחושך במהלך החורף וכמות החמצן שבמי האגם השפיעו על קיום בית הגידול. האגם נקרא על שמו של ה. ר. ברטון (H. R. Burton), ביולוג שחקר את גבעות וסטפולד. תיאור אזור מוגן במיוחד 143 • Johanna Laybourn-Parry, and David A Pearce, The biodiversity and ecology of Antarctic lakes: models for evolution, Philos Trans R Soc Lond B Biol Sci. 2007 Dec 29; 362(1488): 2273–2289. Published online 2007 May 21. doi: 10.1098/rstb.2006.1945 • Burke C.M., Burton H.R. (1988), The ecology of photosynthetic bacteria in Burton Lake, Vestfold Hills, Antarctica, Ferris J.M., Burton H.R., Johnstone G.W., Bayly I.A.E. (eds) Biology of the Vestfold Hills, Antarctica. Developments in Hydrobiology, vol 34. Springer, Dordrecht. https://doi.org/10.1007/978-94-009-3089-6_1 • Hand, R. (1980), Bacterial Populations of Two Saline Antarctic Lakes, https://doi.org/10.1007/978-3-662-26582-6_13 • J.M. Ferris, H.R. Burton, G.W. Johnstone, I.A.E. Bayly, editorsBiology of the Vestfold Hills, Antarctica: Proceedings of the symposium, Hobart, 1984, P 16 אגם ברטון באתר הגאזט האנטארקטי המשווה SCAR של ממשלת אוסטרליה מידע גאוגרפי נתונים סטטיסטיים וגאוגרפיים תיאור אזור מוגן 143 באתר הגאזט האנטארקטי המשווה SCAR
ויקיפדיה הסקוטית

ויקיפדיה הסקוטית (בסקוטית: Wikipædia) היא הגרסה הסקוטית של ויקיפדיה ומנוהלת על ידי קרן ויקימדיה. כיום הוויקיפדיה הסקוטית מכילה כ-36,000 ערכים, אך בעבר היו בה כ-58,000 ערכים, כשקרוב ל-20,000 נכתבו בידי משתמש שלא הכיר את המבנה הדקדוקי של השפה נמחקו עקב התגלות המעשה. ויקיפדיה סקוטית נוצרה ב־23 ביוני 2005 והגיעה לראשונה לאלף ערכים בפברואר 2006 ול־5,000 ערכים בנובמבר 2010. בשנת 2020 משכה ויקיפדיה הסקוטית תשומת לב רבה לאחר שפוסט באתר Reddit ציין כי בפרויקט ישנו מספר גבוה במיוחד של ערכים שנכתבו בסקוטית באיכות נמוכה מאוד על ידי תורם פורה יחיד שערך בוויקיפדיה הסקוטית מאז גיל 12 מבלי לדעת את השפה הסקוטית. לפחות 20,000 ערכים נוצרו על ידי נער אמריקני שאינו דובר את השפה, וכתב מבלי להשתמש בניבים סקוטים מקוריים או במבנה דקדוקי, והשתמש במילון מקוון אנגלי-סקוטי, כדי לתרגם בצורה גסה קטעי ערכים מוויקיפדיה האנגלית. פרופסור רוברט מקול מילאר, יו"ר הבלשנות והשפה הסקוטית באוניברסיטת אברדין, אמר כי רמת הערכים מראה "ידע מוגבל מאוד הן של הסקוטית המודרנית והן על ביטויים קודמים שלה". מדיה וקבצים בנושא ויקיפדיה הסקוטית בוויקישיתוף אתר האינטרנט הרשמי של ויקיפדיה הסקוטית (בסקוטית) הגרדיאן, Shock an aw: US teenager wrote huge slice of Scots Wikipedia (באנגלית) סטטיסטיקות של ויקיפדיה הסקוטית (באנגלית) Harrison, Stephen (2020-09-09). "What Happens to Scots Wikipedia Now?". Slate Magazine (באנגלית). נבדק ב-2020-10-11. "Wikipedia Statistics - Tables - Scots". stats.wikimedia.org. נבדק ב-2021-06-21. עומר בן יעקב, הוא ערך חצי מהוויקיפדיה בסקוטית. כעת מתברר כי הוא אינו דובר את השפה, באתר הארץ, 28 באוגוסט 2020 Song, Victoria (25 באוגוסט 2020). "Alleged Teen Brony Has Filled the Scots Wiki With Thousands of Fake Translations [Update: Confirmed Teen, No Longer Brony". Gizmodo. אורכב מ-המקור ב-26 באוגוסט 2020. נבדק ב-25 באוגוסט 2020. {{cite news}}: (עזרה) McDonald, Karl (26 באוגוסט 2020). "Scots Wikipedia taken over by American teenager who wrote thousands of 'very odd' articles without learning language". inews.co.uk (באנגלית). אורכב מ-המקור ב-26 באוגוסט 2020. נבדק ב-26 באוגוסט 2020. {{cite web}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
אגם ברטון

האם התכוונתם ל... אנטארקטיקה אגם ברטון (אנטארקטיקה) – אגם בגבעות וסטפולד בארץ הנסיכה אליזבת שבאנטארקטיקה ארצות הברית אגם ברטון (ג'ורג'יה) – אגם במחוז ראבון, במדינת ג'ורג'יה שבארצות הברית קנדה אגם ברטון (קוויבק) – אגם בפרובינציית קוויבק שבקנדה
יחסי בחריין–מצרים

יחסי בחריין–מצרים הם היחסים הדו-צדדיים בין בחריין לבין הרפובליקה הערבית של מצרים. מצרים תמכה באופן בולט על ידי משלוח מומחים בתחומי פיתוח שונים בבחריין במשך כמעט מאה שנה, שהבולט שבהם היה השתתפותם של המורים המצריים בהקמת בית הספר הפרטי הראשון בבחריין בשנת 1919. הנוכחות המצרית עדיין בולטת בממלכת בחריין, בעבודתם של מומחים ויועצים מצריים שונים במשרדים רבים, סוכנויות ממשלתיות ומוסדות פרטיים בממלכה. מצרים הייתה הראשונה שהכריזה על תמיכה רשמית בבחריין לאורך כל תולדותיה, מאז שהייתה אחת המדינות הראשונות שהכירו בעצמאות בחריין בשנת 1971 כדי להתמודד עם הטענות האיראניות, והציגה את שגריר מצרים הראשון בתעודותיו במנאמה בשנת 1973, עד שמצרים אישרה רשמית בשנת 2002 את התיקונים החוקתיים שבחריין שינתה בעקבותיהם למלוכה, עמדתו של השייח' אל-אזהר הגיעה במהלך פגישתו עם נשיא איראן בשולי הפסגה של האסלאם בקהיר בפברואר 2013, שהדגיש את הצורך של כולם לכבד את עצמאות בחריין ואת זהותה הערבית ולא להתערב בענייניה הפנימיים, והוסיף עוד לאיזון המשך התמיכה המצרית בריבונות הממלכה ובערביות. במהלך המשבר הפנימי בממלכת בחריין מאז פברואר 2011, ההצהרות הרשמיות שפרסם משרד החוץ המצרי לתמיכה בבחריין, אשר בירכו בפברואר 2013 על תחילת הדיאלוג הלאומי שתיאם שר המשפטים והעניינים האסלאמיים עם מפלגות האופוזיציה בבחריין. בחריין תמכה במצרים בכל תנועות השחרור הלאומיות של מצרים, ובמשך כל המשברים שעמדו בפני העם המצרי לאורך המאה ה-20. במהלך מהפכת הקצינים החופשיים ביולי 1952 תמכה בחריין ברפובליקת מצרים. בחריין הייתה אחת המדינות הערביות הראשונות שחידשו באופן יזום את קשריהן עם קהיר בנובמבר 1987 לאחר תקופת ההחרמה הערבית שבאה בעקבות חתימת מצרים על הסכם השלום עם ישראל. בחריין הייתה אחת המדינות הראשונות שתמכו במהפכת ה-30 ביוני 2013, שכן מנהיגי הממלכה אישרו את תמיכתם בכל ההחלטות התורמות לשמירה על ביטחון ויציבות מצרים. ביולי 2011 ביקר ראש ממשלת מצרים ד"ר עיסאם שרף בבחריין ונפגש עם המלך, ראש הממשלה ונשיאי הפרלמנט ומועצת השורה בבחריין. במהלך הביקור נאמר כי ביטחון בחריין הוא קו אדום עבור מצרים. מלך בחריין חמד בן עיסא אאל ח'ליפה ביקר קהיר באוקטובר 2011, כדי להדגיש את עומק היחסים הרשמיים ההדוקים בין המדינות. שר החוץ של בחריין השייח' חאלד בן אחמד אל ח'ליפה ומר גאנם אל בואאין, שר החוץ לענייני חוץ של בחריין בישיבות הליגה הערבית, הובילו את המשלחת של בחריין בעבודת הפסגה של ארגון הוועידה האסלאמית שהתקיימה בקהיר בפברואר 2013. בחריין מחזיקה במצרים שגרירות בקהיר. מצרים מחזיקה בבחריין שגרירות במנאמה. אתר על יחסי מדינות
וילמוש קוהוט

וילמוש קוהוט (בהונגרית: Vilmos Kohut; ‏17 ביולי 1906 – 18 בפברואר 1986) היה כדורגלן הונגרי, ששיחק בעמדת החלוץ. קוהוט נולד ב-17 ביולי 1906 בבודפשט שבאימפריה האוסטרו-הונגרית של אותם הימים. הוא התחיל את הקריירה בפרנצווארוש שם שיחק באופן קבוע בעמדת הכנף השמאלי מעונת 1926/27, אז עוד שיחק לצד אגדת הכדורגל מהונגריה, אימרה שלוסר. באותה עונה זכה עימה בליגה ובגביע ההונגרי וכך גם בעונה אחר כך. ב-1928 זכה במתכונת השנייה של גביע מיטרופה, כשהוא כובש צמד בשני משחקי הגמר נגד ראפיד וינה. ב-1932 זכה בליגה מבלי שקבוצתו הפסידה שום משחק באותה עונה לפני שעבר למרסיי הצרפתית שנה אחר כך. ווילי קוהוט, כך כונה שם, הפך במהרה לאחד הכובשים הראשונים בקבוצה. הוא זכה עימה פעמיים בגביע הצרפתי בשנים 1935 ו-1938 כשבשני הגמרים כבש שער אחד נגד סטאד רן ומץ בהתאמה. ב-1937 הם זכו בתואר האליפות. ב-1938 שב לנבחרת הונגריה לגביע העולם שנערך באותה שנה על אדמת צרפת. הוא כבש בניצחון 0–6 על הולנד המזרחית ההולנדית אך לא שותף במשחק הגמר בו נבחרתו הפסידה לאיטליה 4–2. את עונת 1939/40 שיחק בנים שאז חולקה לשחק בליגה האזורית של דרום-מזרח צרפת עקב פרוץ מלחמת העולם השנייה. פרנצווארוש אליפות הונגריה (4): 1926, 1927, 1928, 1932 הגביע ההונגרי (3): 1927, 1928, 1932 גביע מיטרופה: 1928 מרסיי אליפות צרפת: 1937 הגביע הצרפתי (2): 1935, 1938 נבחרת הונגריה סגנית גביע העולם: 1938 מדיה וקבצים בנושא וילמוש קוהוט בוויקישיתוף וילמוש קוהוט, באתר Transfermarkt וילמוש קוהוט, באתר National Football Teams וילמוש קוהוט, באתר FootballDatabase.eu פרופיל המאמן, באתר Transfermarkt